എടിഎം കാര്ഡിന്റെ വലിപ്പം ലോകത്തിലെ ഏറ്റവും ചെറിയ 4ജി സ്മാര്ട്ട്ഫോണ് എത്തി ലോകത്തിലെ ഏറ്റവും ചെറിയ 4ജി സ്മാര്ട്ട്ഫോണ് അടുത്തിടെയാണ് വിപണിയിലെത്തിയത്. റിപ്പോര്ട്ട് അനുസരിച്ച് ചൈനീസ് കമ്ബനിയായ മോണിയാണ് ലോകത്തിലെ ഏറ്റവും ചെറിയ 4ജി സ്മാര്ട്ട്ഫോണ് എന്ന അവകാശ വാദവുമായി മിന്റ് എന്ന സ്മാര്ട്ട്ഫോണ് പുറത്തിറക്കുന്നത്. 3 ഇഞ്ച് മാത്രം വലിപ്പമുള്ള ഡിസ്പ്ലേയാണ് ഫോണിന്. ഇതാണ് മിന്റിനെ 3.3ഇഞ്ച് ഡിസ്പ്ലെയുള്ള പാം ഫോണിനെ കടത്തി വെട്ടി ലോകത്തിലെ ഏറ്റവും ചെറിയ 4ജി സ്മാര്ട്ട്ഫോണ് ആക്കുന്നത്. ഏറെക്കുറെ ഒരു എടിഎം കാര്ഡിന്റെ വലിപ്പമുള്ള ഫോണിന് 89.5 എംഎം നീളവും, 45.5 എംഎം വീതിയുമുണ്ട്. 150 ഡോളര് ഏകദേശം 11,131 രൂപ ആണ് മോണി മിന്റിന് വില. റിപ്പോര്ട്ട് പ്രകാരം തുടക്കത്തില് ക്രൗഡ് ഫണ്ടിംഗ് വെബ്സൈറ്റായ ഇന്ഡിഗോഗോയില് മിന്റിന് 100 ഡോളര് ഏകദേശം 7,421 രൂപ ആണ് ലിസ്റ്റ് ചെയ്തിരിക്കുന്നത്. ഫോണിന്റെ വിതരണം ഈ വര്ഷം നവംബറില് മാത്രമേ ആരംഭിക്കൂ. 5 മെഗാപിക്സല് പിന് ക്യാമറയും, 2 മെഗാപിക്സല് സെല്ഫി ക്യാമറയും മോണി മിന്റില് ഉണ്ട്. ആന്ഡ്രോയിഡ് 9 ഓപ്പറേറ്റിംഗ് സിസ്റ്റത്തിലാണ് മോണി മിന്റ് പ്രവര്ത്തിക്കുക. മോണി മിന്റിന്റെ 3 ഇഞ്ച് ഡിസ്പ്ലേയ്ക്ക് 854x450 ആണ് റസല്യൂഷന്. 3 ജിബി റാമും 64 ജിബി ഇന്റേണല് സ്റ്റോറേജും ഫോണിനുണ്ട്. 1,250 എംഎഎച്ച് പോളിമര് ബാറ്ററിയാണ് ഫോണില് പായ്ക്ക് ചെയ്തിരിക്കുന്നത്. മൈക്രോ എസ്ഡി കാര്ഡ് വഴി മെമ്മറി 128 ജിബി വരെ വര്ദ്ധിപ്പിക്കാം.